ওটিটিতে ‘জাদুগর’ জিতেন্দ্র

‘পঞ্চায়েত সিজন ২’ এর তুমুল জনপ্রিয়তার পর ফের ওটিটিতে ফিরছেন ফুলেরা পঞ্চায়েতের সচিবজি জিতেন্দ্র কুমার।তবে একেবারে অন্যরকম চরিত্রে।এবার জাদু দেখাবেন তিনি।তাই ছবির নাম ‘জাদুগর’।সদ্যই মুক্তি পেল ছবির ট্রেলার।ওটিটি ফিল্ম ‘জাদুগর’-এ জিতেন্দ্র কুমারের সঙ্গে জুটি বেঁধেছেন অভিনেত্রী আরুষী শর্মা।পাশাপাশি ছবিতে দেখা যাবে জাভেদ জাফরিকেও।ছবির গল্প যে বেশ মজাদার হতে চলেছে তার আভাস মিলেছে ট্রেলারেই।আগামী ১৫ জুলাই থেকেই শুরু হয়ে যাবে ‘জাদুগর’-এর স্ট্রিমিং।ছবিটি পরিচালনা করেছেন সমীর সাক্সেনা।

জনপ্রিয় ওয়েব সিরিজ ‘পঞ্চায়েত’ ও ‘কোটা ফ্যাক্টরি’ সহ টিভিএফের একাধিক ওয়েব সিরিজের সৌজন্যে ওটিটি দর্শকের কাছে দারুণ পরিচিত মুখ জিতেন্দ্র কুমার।ইতিমধ্যেই ‘শুভ মঙ্গল জ্যাদা সাবধান’-এর মতো ছবিতে নজর কেড়েছেন ‘পঞ্চায়েত’-এর সচিবজী ওরফে জিতেন্দ্র কুমার।তবে নতুন ওটিটি ফিল্ম ‘জাদুগর’-এ একদম ভিন্ন একটি চরিত্রে ধরা দেবেন অভিনেতা।ছবিতে তিনি একজন দুর্দান্ত জাদুগর।অথচ আদপে অভিনেতা হতে চান একজন ফুটবলার।যেটা তিনি একেবারেই পারেন না।কিন্ত শেষ পর্যন্ত কি পূর্ণ হল জিতেন্দ্র-র মনোবাঞ্ছা.জানতে হলে ১৫জুলাই ওটিটিতে দেখুন ‘জাদুগর’।